नाटकें दा घाट्टा डोगरी साहित्य च मतवातर बनेआ रेहा ऐ ते एह् घाट्टा अज्ज बी बादस्तूर बरकरार ऐ ते इस्सै घाट्टे गी पूरने आस्तै जित्थै जितेन्द्र शर्मा ते चंचल शर्मा होरे मोहन राकेश दे “आषाढ़ का एक दिन” दा अनुवाद कीता ते विष्णु भारद्वाज होरें अनुवाद आस्तै बादल सरकार दा बंगाली नाटक “बाकी इतिहास” चुनेआ, उत्थै शास्त्री होरें बक्खरियें-बक्खरियें भाशाएं दे लगभग अट्ठ नाटक करियै डोगरी दे नाटक गी सग्गोसार करने दी कोशश कीती ते डोगरी च शुरू होई आई दियें परीक्षाएं दियें लोड़े-थोड़े गी बी पूरा कीता। अज्ज अस भाएं जो मरजी लाने लांदे रौह्‌चै पर असल गल्ल ते एह् ऐ जे अनुवाद उस बेल्ले दी सख्त लोड़ ही जिसी शास्त्री होरैं बड़ी गम्भीरता कन्नै पन्छानेआ ते उसी पूरा कीता। सिर्फ इ’यै नेईं, सगोआं दुए साथियें गी बी प्रेरित कीता। “मल्लिका” “बाकी इतिहास” जां “जसमां” शास्त्री हुन्दी प्रेरणा दी गै देन न।